ONEE ครึ่งปีหลังโตดี รับเม็ดเงินโฆษณาฟื้น ลุยผุดคอนเทนต์เพิ่ม แนะซื้อเป้า 11.70 บ.
ONEE ลุ้นครึ่งปีหลังโตดี รับเม็ดเงินโฆษณาฟื้น ลุยผุดคอนเทนต์-ขายลิขสิทธิ์เพิ่ม พ่วงผลิตหนังให้ Netflix และจัดคอนเสิร์ตมากขึ้น จับตาดันกำไรปี 65-66 โตแกร่ง แนะซื้อเป้า 11.70 บาท 
ONEE ลุ้นครึ่งปีหลังโตดี รับเม็ดเงินโฆษณาฟื้น ลุยผุดคอนเทนต์-ขายลิขสิทธิ์เพิ่ม พ่วงผลิตหนังให้ Netflix และจัดคอนเสิร์ตหนุน แนะซื้อเป้า 11.70 บ.
12 ก.ย. 2565

ผู้สื่อข่าวรายงานว่า วันนี้(12ก.ย.65) ราคาหุ้นบริษัท เดอะ วัน เอ็นเตอร์ไพรส์ จำกัด (มหาชน) หรือ ONEE  ณ เวลา 16 :10 อยู่ที่ระดับ 10.50 บาท บวก 0.50 บาท หรือ 5% ราคาหุ้นสูงสุด 10.50 บาท ราคาหุ้นต่ำสุด 10.10 บาท ด้วยมูลค่าซื้อขาย 71.99 ล้านบาท ราคาหุ้นแรงในรอบ 2 เดือน โดยเทียบตั้งแต่หุ้นยืนที่ระดับ 10.50 บาท เมื่อวันที่ 30 มิ.ย.65

บล.โนมูระ พัฒนสิน ระบุในบทวิเคราะห์ (9 ก.ย.65) ว่า ONEE เป้า Consensus อยู่ที่ 11.70 บาท เป็นอีกผู้สร้าง Content บันเทิงที่โดดเด่น และมีแหล่งรายได้ครบวงจร อาทิ โฆษณา, รับจ้างผลิต, ออนไลน์+ดิจิทัล แนวโน้มกำไรผ่านจุดต่ำสุดในครึ่งแรกปี 2565 และทยอยฟื้นตัว จะมีรายการและคอนเทนต์เพิ่ม, ขายลิขสิทธิ์เพิ่ม, รับผลิตหนังให้ Netflix รวมถึงการจัดคอนเสริ์ตที่มีมากขึ้น
ขณะที่ยังสามารถรักษาเรตติ้งช่วง Prime time ได้ดี อยู่ใน Top3 เป็นโอกาสปรับค่าโฆษณาเพิ่มเติมในปี 2566 ในภาวะที่งบโฆษณาทยอยฟื้นตัว โดย Consensus ประเมินกำไรปี 2565-2566 โต 22% เทียบช่วงเดียวกันของปีก่อนตามลำดับ
ด้านราคาหุ้นซื้อขาย PER 22F ที่ 27 เท่า ใกล้เคียงกลุ่มฯ และยังเป็นจุดเก็งกำไรได้ โดยแนวโน้มครึ่งหลังปี 2565 ฟื้นตัว ล่าสุดจับมือ SBS สถานีโทรทัศน์เกาหลีใต้ รับผลิตซีรีส์เวอร์ชั่นไทย และมีแผนนำไปออกอากาศเกาหลีและจีน และระยะกลางมีปัจจัยบวกรอรับและเป็น Upside จากการวัดเรตติ้งรูปแบบใหม่ นับรวมดิจิทัลและออนไลน์